OpenLLM-France/wikimedia huggingface dataset:
# Sandipan Chanda

Sandipan Chanda (Calcuta, Bengala Occidental, 13 d'agost de 1983) és un jugador d'escacs indi, que té el títol de Gran Mestre des de 2003. Va fer de segon de Viswanathan Anand al matx pel Campionat del món de 2013.
A la llista d'Elo de la FIDE del gener de 2020, hi tenia un Elo de 2546 punts, cosa que en feia el jugador número 24 (en actiu) de l'Índia, i el número 292 del rànquing mundial. El seu màxim Elo va ser de 2656 punts, a la llista de maig de 2011 (posició 96 al rànquing mundial).

## Resultats destacats en competició

Va empatar al primer lloc al Campionat de l'Índia els anys 2003, 2004 i 2006, però cada cop va perdre el títol contra Surya Shekhar Ganguly als play-offs. El 2013 empatà al primer lloc al torneig Tradewise de Gibraltar, tot i que finalment fou tercer després dels desempats (el campió fou Nikita Vitiúgov).
L'octubre de 2015 fou 2-3 del Memorial Txigorin amb 7½ punts de 9, amb els mateixos punts que el campió Kirill Alekseenko i Dmitri Kókarev.

### Participació en olimpíades d'escacs

Chanda ha participat, representant l'Índia, en tres Olimpíades d'escacs entre els anys 2004, 2006 i 2008, amb un resultat de (+5 =8 –5), per un 50,0% de la puntuació. El seu millor resultat el va fer a l'Olimpíada del 2004 en puntuar 3 de 5 (+2 =2 -1), amb el 60,0% de la puntuació, amb una performance de 2543.

## Referències

* 1 2 «Nota biogràfica de Sandipan Chanda» (en anglès). Chessgames.com. [Consulta: 23 novembre 2013].
* ↑ «World Chess Championship: Role of the 'seconds'» (en anglès). The Hindu, 04-11-2013. [Consulta: 23 novembre 2013].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 28 gener 2020].
* ↑ Posició al rànquing mundial i evolució Elo de Sandipan Chanda «benoni.de» (en alemany). Arxivat de l'original el 2013-12-02. [Consulta: 23 novembre 2013].
* ↑ «Sandipan Chanda: Nota biogràfica» (en anglès). gibraltarchesscongress.com, 2010. Arxivat de l'original el 2014-07-02. [Consulta: 23 desembre 2014].
* ↑ «Nikita Vitiugov wins Gibraltar after tiebreak» (en anglès). chessdom.com, 01-02-2013. [Consulta: 23 novembre 2013].
* ↑ «GM Kirill Alekseenko wins Mikhail Chigorin Memorial 2015». Arxivat de l'original el 22 de febrer 2016. [Consulta: 12 octubre 2015]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Statistics at Chessworld.net
# Hahnodon taqueti

Hahnodon taqueti és una espècie de mamaliaforme extint que visqué durant el Cretaci inferior en allò que avui en dia és el nord d'Àfrica. Se n'han trobat restes fòssils al Marroc. Es tracta de l'única espècie reconeguda del gènere Hahnodon. Fou descrit a partir d'una única dent molar inferior. Originalment interpretat com un multituberculat, des d'aleshores ha estat reclassificat com a haramíyida.

## Referències

* ↑ Entrada «Hahnodon taqueti» de la Paleobiology Database (en anglès). [Consulta: 22 desembre 2022].
* ↑ Martin, 2018, p. 215 i 217.

## Bibliografia

* Martin, T. «Mesozoic mammals — early mammalian diversity and ecomorphological adaptations». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 199-299. ISBN 978-3-11-027590-2.
# Masae Kasai

Masae Kasai (en japonès 河西 昌枝 Kasai Masae; Minami-Alps, Yamanashi, 14 de juliol de 1933 - Tòquio, 3 d'octubre de 2013) va ser una jugadora de voleibol japonesa que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol. Anteriorment havia guanyat el Campionat del Món de voleibol de 1962 i fou segona en el de 1960.

## Referències

* ↑ «Masae Kasai Olympic Results». sports-reference.com. Arxivat de l'original el 17 d’abril 2020. [Consulta: 21 novembre 2017].
# Girvan Yuddha Bikram Shah Dev

Girvan Yuddha Bikram Shah Dev (Basantapur, 19 d'octubre de 1797 - Ibidem, 20 de novembre de 1816) va ser rei del Nepal des de l'abdicació de son pare, el rei Rana Bahadur Shah, fins a la seua mort a l'edat de 19 anys. El seu curt regnat va estar ple de grans i transcendents esdeveniments que van marcar la història del seu país.
Sa mare, Kantavati Devi, era una jove vídua d'una família Brahman. El rei, tot i tindre dos esposes i hereus al tron, es va enamorar bojament d'ella i no va cessar fins a fer-la la seua esposa. Ella va posar com a condició per a casar-se amb ell que si tenien un fill fóra el proper rei del Nepal. Això contradeia la norma de successió que va establir Prithvi Narayan segons la qual l'hereu al tron havia de ser el fill home de major edat, ja que Rana Bahadur ja tenia un fill de la seua segona esposa. No obstant això, Rana Bahadur va accedir trencant esta norma i canviant amb això el curs de la història. A l'any de casar-se va nàixer Girvan Yuddha i abans de complir els dos anys la mare va convèncer el rei perquè abdiqués a favor del seu fill.
A causa de la seua curta edat, la segona dona del seu pare, la reina Suvarnaprabha, va assumir la regència fins que va morir a la pira funerària del seu marit seguint el ritual Sati quan aquest va ser assassinat. A partir de llavors el poder es va concentrar en mans de Bhimsen Thapa qui va governar el país durant tres dècades com a primer ministre mentre el rei Girvan Yuddha es trobava reclòs a palau. Durant aquest temps l'esposa més jove del seu pare i única supervivent, la reina Tripurasundari, va tenir la regència.
Girvan Yuddha va ser casat molt jove amb dos xiques encara més joves. Una d'elles va tenir un fill quan probablement tenia quinze anys. Encara que la família reial vivia entre la parets del palau Hanuman Dhoka hi havia un hereu al tron pel que la continuïtat de la dinastia Shah estava garantida.
Girvan Yuddha va morir als 19 anys de verola. Les estrictes regles de successió van convertir al fill de tres anys Rajendra Bikram Shah en el nou rei del Nepal.
Durant el seu regnat es va signar el tractat de Sugauli el 4 de març de 1816. El Nepal perdia Sikkim (inclòs Darjeeling), el territoris de Kumaon i Garhwal, i la major part de les terres de Tehri. El riu Mechi es va convertir en la nova frontera est i el Sarda en la oest. La Companyia Britànica de les Índies Orientals hauria de pagar 200.000 rúpies anuals per a compensar la pèrdua d'ingresos.

## Vegeu també

* Història del Nepal

## Referències

* ↑ Gregson, 2002, pàg. 44
* ↑ Gregson, 2002, pàg. 55
* ↑ «Nepal-India Open Border: Prospects, Problems and Challenges» (en anglés). nepaldemocracy.org. Vidya Bir Singh Kansakar. [Consulta: 19 novembre 2016].

## Bibliografia

* Gregson, Jonathan. Massacre at the Palace. Estats Units: Talk Miramax Books, 2002. ISBN 9780786868780.
| Precedit per Rana Bahadur Shah | Rei del Nepal 1799-1816 | Succeït per Rajendra Bikram Shah |
# Dimítrios Mastrovasilis

Dimítrios Mastrovasilis (en grec: Δημήτριος Μαστροβασίλης); nascut el 12 de juny de 1983), és un jugador d'escacs grec, que té el títol de Gran Mestre des de 2003.
A la llista d'Elo de la FIDE del gener de 2022, hi tenia un Elo de 2618 punts, cosa que en feia el jugador número 2 (en actiu) de Grècia, i el 172è millor jugador al rànquing mundial. El seu màxim Elo va ser de 2631 punts, a la llista de gener de 2012 (posició 145 al rànquing mundial).

## Resultats destacats en competició

El 2004 empatà al 1r-2n lloc amb Kiril Gueorguiev a Topola. El 2007 empatà als llocs 2n-7è amb Kiril Gueorguiev, Vadim Malakhatko, Mircea Pârligras, Khristos Banikas i Dmitri Svetuşkin al Torneig Internacional Acropolis.
Mastrovasilis ha participat, representant Grècia, en cinc Olimpíades d'escacs entre els anys 2000 i 2014, amb un resultat de (+29 =19 –12), per un 75,0% de la puntuació. El seu millor resultat el va fer a l'Olimpíada del 2010 en puntuar 7½ de 10 (+6 =3 -1), amb el 75,0% de la puntuació i una performance de 2668.

## Notes i referències

* ↑ «Nota biogràfica de Dimítrios Mastrovasilis» (en anglès). Chessgames.com. [Consulta: 13 novembre 2011].
* ↑ «"Rànquing d'escaquistes per federació: Grècia"» (en anglès). lloc web de la FIDE. [Consulta: 1r gener 2022].
* ↑ Posició al rànquing mundial i evolució Elo de Dimítrios Mastrovasilis «benoni.de» (en alemany). Arxivat de l'original el 2013-09-29. [Consulta: 13 febrer 2013].
* ↑ «Karadjord.-Serb.1804-2004» (en anglès). FIDE. [Consulta: 17 novembre 2011].
* ↑ «Ilya Smirin wins Acropolis 2007» (en anglès). ChessBase, 26-08-2007. [Consulta: 13 novembre 2011].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Men's Chess Olympiads: Dimitrios Mastrovasilis». OlimpBase. [Consulta: 22 novembre 2015].
# NGC 4414

NGC 4414, també anomenada UGC 7539, o PGC 40692, és un galàxia espiral, de tipus SA(rs)c situada a la constel·lació de Coma Berenices, a aproximadament 62 milions d'anys llum de distància a la Terra, o, el que seria el mateix, 19,01 Megaparsecs.

## Característiques

Aquesta galàxia relativament llunyana, té un diàmetre d'aproximadament 28000 anys llum, lo qual és equivalent a 8588,95 parsecs. La seva magnitud aparent, només apreciable per a telescopis d'una mida considerable en nits molt fosques, és d'11,0, i el seu desplaçament cap al roig, és a dir, la velocitat a la que s'està allunyant de la Via Làctia a causa de l'expansió de l'univers, és d'estimadament uns 716 km/s.
Imatges combinades del telescopi espacial Hubble permeten observar l'aspecte "cotonós" de la galàxia. Les regions centrals de l'NGC 4414, como passa típicament a la majoria de les galàxies espirals, contenen principalment estrelles velles i botides, de tipus espectral M i G (vermelles i grogres, respectivament). Els braços exteriors són més blavosos, degut a la continua i abundant formació de joves, massives, i relativament efímeres estrelles blaves, de les quals, les més brillants, es poden apreciar a la fotografia degut a l'alta resolució de la càmera del Hubble. Els braços, són també rics en núvols de pols interestel·lar, que s'aprecien com a taques i línies que destaquen juntament amb la llum estel·lar.
NGC 4414 fou fotografiada pel telescopi espacial Hubble com a part de l'anomenat Key Project sobre l'escala de distàncies extragalàctiques. La determinació precisa de la distància d'aquesta galàxia, juntament amb mesures similars de distància a altres galàxies "properes", contribueixen al coneixement general dels astrònoms sobre la velocitat d'expansió de l'univers, i sobre l'edat d'aquest.

## Vegeu també

* Via Làctia
* Desplaçament cap al roig
* Seqüència de Hubble

## Referències

* ↑ Afirmat a: SIMBAD.
* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Antonaldo Diaferio «CAIRNS: the cluster and infall region nearby survey. I. Redshifts and mass profiles». Astronomical Journal, 2003, pàg. 2152–2170. DOI: 10.1086/378599.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 12-2007, pàg. 185–255. DOI: 10.1086/516636.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 2-2006, pàg. 1163–1183. DOI: 10.1086/498708.
* ↑ «Font d'informació (en castellâ)». Arxivat de l'original el 2009-03-29. [Consulta: 12 abril 2009].
* ↑ Més detalls sobre la galàxia NGC 4414 a Hubblesite (en anglès))

## Enllaços externs

* Descripció de la galàxia (anglès)
* Imatge més apropada i descripció (anglès)
Coordenades: 12$^h$ 26$^m$ 27,1$^s$; −31° 13′ 25″
# Dicrocerus elegans

Dicrocerus elegans és una espècie extinta de mamífer artiodàctil de la família dels cèrvids que visqué a Euràsia durant el Miocè. Se n'han trobat restes fòssils a Alemanya, Eslovàquia, França, Portugal, Sèrbia i la Xina. Tenia les dents de tipus braquidont. Cada banya presentava dues puntes. Feia aproximadament la mateixa mida que el cabirol d'avui en dia, amb una alçada a la creu de 70 cm.

## Referències

* 1 2 Entrada «Dicrocerus elegans» de la Paleobiology Database (en anglès). [Consulta: 6 febrer 2023].
* ↑ Agustí i Antón, 2002, p. 141.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
# Masako Kondo

Masako Kondo (en japonès 近藤 雅子 Kondō Masako; Fukuoka, 27 de març de 1941) va ser una jugadora de voleibol japonesa que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol.

## Referències

* ↑ «Masako Kondo Olympic Results». sports-reference.com. Arxivat de l'original el 7 de novembre 2012. [Consulta: 22 novembre 2017].
# NGC 51

NGC 51 és una galàxia lenticular localitzada en la constel·lació d'Andròmeda. Té un diàmetre de 90,000 anys llum. La galàxia va ser descoberta el 7 de setembre de 1885 per Lewis Swift, qui la va descriure com "bastant feble, bastant petita, rodona, brillant".

## Referències

* 1 2 Afirmat a: SIMBAD. Data de consulta: 1r setembre 2014.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 2-2007, pàg. 790–813. DOI: 10.1086/510201.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 2-2006, pàg. 1163–1183. DOI: 10.1086/498708.
# Sepp Kuss

Sepp Kuss (Durango, Colorado, 13 de setembre de 1994) és un ciclista estatunidenc, professional des del 2017. Actualment corre a l'equip Team Visma-Lease a Bike.
Considerat un dels millors gregaris del món, en el seu palmarès destaca per damunt de tot la Volta a Espanya de 2023, cursa que guanyà per tan sols disset segons al seu company d'equip Jonas Vingegaard. En aquesta mateixa cursa ha guanyat dues etapes, una el 2019 i una altra el 2023. Al Tour de França de 2021 també guanyà una etapa.

## Palmarès

* 2016
** Vencedor d'una etapa al Redlands Bicycle Classic
** Vencedor d'una etapa al Tour de Beauce
* 2018
** 1r al Tour de Utah i vencedor de 3 etapes
* 2019
** Vencedor d'una etapa a la Volta a Espanya
* 2020
** Vencedor d'una etapa al Critèrium del Dauphiné
* 2021
** Vencedor d'una etapa al Tour de França
* 2023
** 1r a la Volta a Espanya i vencedor d'una etapa
* 2024
** 1r a la Volta a Burgos i vencedor d'una etapa

### Resultats a la Volta a Espanya

* 2018. 65è de la classificació general
* 2019. 29è de la classificació general. Vencedor d'una etapa
* 2020. 16è de la classificació general
* 2022. No surt (9a etapa)
* 2023. 1r de la classificació general. Vencedor d'una etapa

### Resultats al Giro d'Itàlia

* 2019. 56è de la classificació general
* 2023. 14è de la classificació general

### Resultats al Tour de França

* 2020. 15è de la classificació general
* 2021. 32è de la classificació general. Vencedor d'una etapa
* 2022. 18è de la classificació general
* 2023. 12è de la classificació general

## Referències

* ↑ «Jumbo-Visma». UCI.org. Union Cycliste Internationale. Arxivat de l'original el 2 gener 2021. [Consulta: 2 gener 2021].
* ↑ Ràdio, Catalunya. «Ràdio Volta - Sepp Kuss guanya la Vuelta i fa feliç a tothom», 18-09-2023. [Consulta: 21 setembre 2023].
* ↑ Piedrabuena, Celes «Imperial victoria de Kuss en el Acebo, Valverde atacó y Roglic aguantó». El Mundo Deportivo, 08-09-2019 [Consulta: 3 desembre 2019].
* ↑ Toro, Carlos. «Sepp Kuss se impone en el Pico del Buitre, Lenny Martínez nuevo líder». El Mundo, 31-08-2023. [Consulta: 31 agost 2023].
* ↑ «El resident Sepp Kuss s'endú l'etapa del Tour a Andorra la Vella». Premsa Andorrana, 11-07-2021. [Consulta: 11 juliol 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Sepp Kuss a ProCyclingStats
# Alforjas taylori

Alforjas taylori és una espècie extinta de mamífer artiodàctil de la família dels camèlids que visqué a Nord-amèrica a cavall del Miocè superior i el Pliocè inferior. Se n'han trobat restes fòssils als Estats Units i Mèxic. Es tracta de l'única espècie del gènere Alforjas. És un parent proper de la llama, l'alpaca, la vicunya i el guanac. El nom genèric Alforjas és una paraula castellana que significa 'alforges' i que es fa servir de manera col·loquial per referir-se als geps d'un animal, mentre que el nom específic taylori fou escollit en honor del mastòleg estatunidenc Beryl E. Taylor.

## Referències

* 1 2 Entrada «Alforjas taylori» de la Paleobiology Database (en anglès). [Consulta: 28 març 2023].
* ↑ Harrison, 1979, p. 12 i 18.

## Bibliografia

* Harrison, J. A. «Revision of the Camelinae (Artiodactyla, Tylopoda) and description of the new genus Alforjas» (en anglès). University of Kansas Paleontological Contributions, 95, 4, 1979, pàg. 1-28.
# Masaki Eto

Masaki Eto (japonès: 江藤正基) (Kagoshima, 26 de febrer de 1954) és un ex-lluitador japonès, especialista en la lluita grecoromana, que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de plata en la prova del pes gall del programa de lluita grecoromana. En el seu palmarès també destaca una medalla d'or al Campionat del món de lluita.

## Referències

* ↑ «Masaki Eto Olympic Results». sports-reference.com. Arxivat de l'original el 17 d’abril 2020. [Consulta: 21 novembre 2019].
* ↑ Eto, Masaki (JPN) a International Wrestling Database
# NGC 5189

La Nebulosa Espiral Planetària és una nebulosa planetària en la constel·lació de la Mosca. Va ser descoberta per John Herschel el 1835. Vista a través del telescopi sembla que tingui una forma de S, romanent d'una galàxia espiral barrada. És remarcablement simètrica i s'estima que és a uns 3.000 anys llum de la Terra.

## Referències

* ↑ Coralie Neiner «Quantitative classification of WR nuclei of planetary nebulae» (en anglès). Astronomy and Astrophysics, 2, 5-2003, pàg. 659–673. DOI: 10.1051/0004-6361:20030391.
* 1 2 3 4 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Robin Bruce Ciardullo «A Hubble Space Telescope survey for resolved companions of planetary nebula nuclei». Astronomical Journal, 1999, pàg. 488–508. DOI: 10.1086/300940.
* ↑ «A radial velocity survey for post-common-envelope Wolf–Rayet central stars of planetary nebulae: first results and discovery of the close binary nucleus of NGC 5189★» (en anglès). Monthly Notices of the Royal Astronomical Society, 2, 17-02-2015, pàg. 1789–1806. DOI: 10.1093/MNRAS/STV074.
* 1 2 Afirmat a: SIMBAD.
* ↑ GalaxyMap.org "Gum 41-50" Arxivat 2011-09-30 a Wayback Machine. The Gum Catalog

## Enllaços externs

* NGC 5189 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
* APOD 1995
* NGC5189
Coordenades: 13$^h$ 33$^m$ 32,97$^s$; −65° 58′ 26,7″
# Miloš Zeman

Miloš Zeman (Kolin, 28 de setembre de 1944) és un polític i economista txec, president de la República Txeca del 2013 al 2023. Anteriorment va exercir com a primer ministre de la República Txeca des de 1998 fins a 2002. En la seva etapa com a líder del Partit Socialdemòcrata Txec durant la dècada de 1990, es va transformar en un dels principals partits del país. Va ser president de Cambra de Diputats, la cambra baixa del Parlament de la República Txeca, de 1996 a 1998.
El gener de 2013, Zeman va ser escollit com a president de la República Txeca. És el primer president elegit directament en la història txeca. Els seus dos predecessors, Václav Havel i Václav Klaus, van ser triats pel Parlament.

## Enllaços externs

* Curriculum Vitae a la pàgina web de l'Castell de Praga
* Miloš Zeman a la pàgina web del Govern de la República Txeca
# Suïns (subfamília)

Els suïns (Suinae) són una subfamília de mamífers artiodàctils de la família dels súids. Comprèn la majoria dels representants vivents de la família dels súids, incloent-hi el porc domèstic, el senglar i espècies afins, com les babirusses, a més de molts tàxons fòssils. Són animals omnívors que es nodreixen de plantes, fruits, arrels, tubercles, llavors, insectes i petits vertebrats. Tenen el cos robust i compacte, amb potes curtes i peülles de quatre dits. Tenen el cap gros i allargat, amb un musell mòbil i sensible que els serveix per remoure el terra a la cerca de menjar. La majoria tenen ullals o defenses que els serveixen per defensar-se dels depredadors o competir entre ells.

## Referències

* ↑ Entrada «Suinae» de la Paleobiology Database (en anglès). [Consulta: 7 abril 2023].
* ↑ Grubb, P. «Order Artiodactyla». A: Wilson, D. E.; Reeder, D. M. Mammal Species of the World: A Taxonomic and Geographic Reference (en anglès). 3a edició. Johns Hopkins University Press, 2005, p. 637-722. ISBN 978-0-8018-8221-0.
* ↑ Nowak, R. M. 1999. Walker's Mammals of the World. Baltimore: Johns Hopkins University Press.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Maurice Letchford

Maurice Letchford (Pretòria, 27 d'agost de 1908 - Durban, 15 d'agost de 1965) va ser un lluitador canadenc, especialista en lluita lliure, que va competir entre les dècades de 1920 i 1940.
El 1928 va prendre part en els Jocs Olímpics d'Amsterdam, on guanyà la medalla de bronze en la competició del pes wèlter del programa lluita lliure.
El 1932 passà al professionalisme i continuà lluitant fins a finals de la dècada de 1940. En retirar-se es dedicà a promocionar la lluita fins a la seva mort.

## Referències

* 1 2 «Maurice Letchford Olympic Results». sports-reference.com. Arxivat de l'original el 18 d’abril 2020. [Consulta: 8 octubre 2018].
# Autoretrat II (José Nogué)

Autoretrat II és una obra del pintor Josep Nogué Massó.

## Història

Josep Nogué Massó realitzarà els seus primers treballs en obra gràfica a partir del contacte que tindrà amb aquestes tècniques artístiques durant la seva estada a la ciutat de Roma (1907-1921).

## Descripció

L'obra que presentem en aquest article és un dels pocs autoretrats que conservem del pintor Nogué. Com ja hem indicat Nogué coneixerà les tècniques del gravat a l'Acadèmia espanyola de Roma, on entrarà en contacte amb altres pensionats.
En el seu autoretrat observem únicament el seu bust, sense cap altra decoració n'hi guarniment. Els únics elements que hi ha a l'obra a banda del bust de l'autor són la firma i la data.

## Gravats de Nogué Massó

Josep Nogué Massó desenvolupà ha banda de les tècniques pictòriques també d'altres sobre el gravat. Nogué va conèixer aquestes formes de representació visual durant la seva estada com a pensionat a la ciutat de Roma. Gran part de la producció d'obra gràfica del Pintor Nogué es desenvolupà en el període 1907-1921.
| « | Recordemos la producción de litografías de su etapa romana, porque constituye el principal precedente de estos grabados de última época, aspecto que refleja la inquietud y vitalidad del pintor en su afán por renovarse, superar sus dificultades con la vista y vivir plenamente su ancianidad | » |
| — Gonzàlez Llàcer, |||
Molts dels seus gravats servien per concloure el procés creatiu de l'artista. Però d'altres s'entenen com a obres totalment independents i formats per tiratges molt curts.

## Vegeu també

* Autoretrat I (José Nogué)

## Referències

* ↑ González Llácer, Jordi, José Nogué Massó, Ed Catalanes S.A. Barcelona, 1990, p. 29.

## Bibliografia

* González Llácer, Jordi; José Nogué Massó. 1880-1973'. Diccionari Ràfols. Ed. Catalanes. Barcelona, 1990.
* Luzón Nogué, José Maria; Viribay, Miguel; Kayser Zapata, Manuel; Chicharro Chamorro, José Luis; José Nogué, una mirada retrospectiva. Museo Provincial de Jaén. Jaén, 2000
* Nogué Massó, José; Luzón Nogué, José María; Nogué Vallejo, José María; Memorias de un pintor. La pintura española en el cambio de siglo XIX al XX. Diputació de Tarragona. Tarragona, 1993
Viccionari